రబ్రీ దేవి

రబ్రీ దేవి యాదవ్ (జననం 1 జనవరి 1956) బీహార్‌ రాష్ట్రానికి చెందిన రాజకీయ నాయకురాలు. ఆమె బీహార్‌ రాష్ట్రానికి మూడుసార్లు ముఖ్యమంత్రిగా పని చేసింది. రబ్రీ దేవి బీహార్ మాజీ ముఖ్యమంత్రి & భారత మాజీ రైల్వే మంత్రి లాలూ ప్రసాద్ యాదవ్ భార్య,  బీహార్ ఉప ముఖ్యమంత్రి తేజస్వి యాదవ్ తల్లి.

రాజకీయ జీవితం
రబ్రీ దేవి 25 జూలై 1997న బీహార్‌ మొదటి మహిళా ముఖ్యమంత్రిగా భాద్యతలు చేపట్టింది. తన భర్త లాలూ ప్రసాద్ యాదవ్ పశుగ్రాసం కుంభకోణానికి సంబంధించిన అవినీతి ఆరోపణలపై అతనిపై జారీ చేసిన అరెస్ట్ వారెంట్ కారణంగా రాజీనామా చేయవలసి రావడంతో ఆమె రాజకీయాల్లోకి అడుగుపెట్టింది. ఆమె 25 జూలై 1997 నుండి  2005 వరకు ముఖ్యమంత్రిగా విధులు నిర్వహించింది.  రబ్రీ దేవి 2014 లోక్‌సభ ఎన్నికల్లో సరన్ నుంచి పోటీ చేసి తన సమీప ప్రత్యర్థి బీజేపీ అభ్యర్థి రాజీవ్ ప్రతాప్ రూడీ చేతిలో ఓడిపోయింది.

వ్యక్తిగత జీవితం
రబ్రీ దేవి 17 సంవత్సరాల వయస్సులో 1 జూన్ 1973న లాలూ ప్రసాద్ యాదవ్‌ను  వివాహం చేసుకుంది. వారికీ 2 కుమారులు & 7 కుమార్తెలు ఉన్నారు.     

 పెద్ద కొడుకు: తేజ్ ప్రతాప్ యాదవ్
 చిన్న కొడుకు: తేజస్వి యాదవ్
 పెద్ద కూతురు: మిసా భారతి
 2వ కుమార్తె: రోహిణి ఆచార్య యాదవ్
 3వ కూతురు: చందా యాదవ్
 4వ కుమార్తె: రాగిణి యాదవ్ - సమాజ్‌వాదీ పార్టీ నాయకుడు రాహుల్ యాదవ్‌ను వివాహం చేసుకున్నారు 
 5వ కూతురు: హేమా యాదవ్
 6వ కుమార్తె: అనుష్క యాదవ్ (ధన్ను) - చిరంజీవ్ రావుతో వివాహం
 చిన్న కుమార్తె: రాజ్ లక్ష్మి యాదవ్ - తేజ్ ప్రతాప్ సింగ్ యాదవ్‌ను వివాహం చేసుకున్నారు

ఎమ్మెల్యేగా

మూలాలు 

బీహార్ రాజకీయ నాయకులు
బీహార్ వ్యక్తులు